Diari Oficial de la Generalitat Valenciana


Sumari del DOGV 6836, del 08-08-2012 (2012/7578)

Notificació de la sentència dictada en el procediment de guarda i custòdia contenciosa número 1051/2011.
--------------------------------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7578


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia contenciosa número 1051/2011. [2012/7578]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de guarda i custòdia contenciosa número 1051/2011 - J, seguides a instàncies de Genny Cecilia Cárdenas Calle contra Edwin Rojas Rojas, en situació de rebel·lia, en les quals en data 29 de juny de 2012 ha recaigut sentència, en la qual en la part dispositiva diu així:  
«Dispositiva  
Amb estimació parcial de la demanda presentada per Genny Cecilia Cárdenas Calle contra Edwin Rojas Rojas, en relació amb el vincle patern filial amb el fill menor d'edat J. S., s'acorden les mesures següents:  
Manteniment de la pàtria potestat compartida, que no obstant serà exercida exclusivament per la mare; s'atribuïx a esta la guarda i custòdia del fill menor que venia sustentant.  
No s'acorda un règim de visites específic amb el pare sense perjuí que poguera sol·licitar-lo degudament en execució de sentència.  
  
Es fixa en 130 euros mensuals, la quantitat que haurà de satisfer el demandat en concepte d'aliments a favor de J. S., amb efectes des de la data de la present resolució. La quantitat haurà de ser ingressada en el compte bancari que es determine per la demandant, quantitat que serà actualitzada automàticament cada any d'acord amb les variacions dels índexs de preus, havent d'abonar a més la mitat dels gastos extraordinaris que es produïsquen en relació amb el fill comú menor d'edat.  
  
Notifiqueu la present resolució a les parts.  
Contra esta sentència pot interposar-se recurs d'apel·lació en este jutjat, en el termini de 20 dies davant l'Audiència Provincial de València. El citat recurs ha d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs. Haurà d'efectuar-se la consignació de 50 euros, en el compte de depòsits i consignacions d'este jutjat, obert en el Banesto: 0030; oficina: 3072; DC: 20; compte del Jutjat: 2358814535; en descripció: 1193-0000-02- número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta; segons establix la disposició addicional quinzena de la Llei Orgànica 1/2009, de 3 de novembre, acreditant-se'n la consignació esmentada. En cas de no efectuar-se el depòsit serà esmenable el defecte en el termini de 2 dies, i no s'admetrà tràmit en cas de no esmenar-lo.  
No és procedent fer exprés pronunciament sobre la imposició de costes.  
Esta és la meua sentència, que pronuncie, mane i firme. Segueix firma».  
I perquè valga de notificació en forma al demandat Edwin Rojas Rojas, en situació de rebel·lia i ignorat parador, expedisc i firme este edicte.  
  
València, 3 de juliol de 2012.- La secretària judicial: Alicia Ordeig Rabadán.